stanford-oval/wikipedia huggingface dataset:
Asian Institute of Technology

| Asian Institute of Technology AIT |
| --- | --- |
 AIT:n pääsisäänkäynnin edustaa (2011).
Perustettu:  1959
Tyyppi:  julkinen
Henkilökunta:  215
Opiskelijoita:  1 915
Sijainti:  Bangkokin suurkaupunkialue (58 Moo 9, 42.km Paholyothin Highway, Klong Luang,  Pathumthani 12120),  Thaimaa
Sivusto:  www.ait.ac.th
Asian Institute of Technology eli AIT (suom. "Aasian teknillinen korkeakoulu") on kansainvälinen yliopisto, jonka pääkampus sijaitsee Thaimaassa noin 40 kilometriä Bangkokin keskustasta pohjoiseen.
Oppilaitos tarjoaa tekniikan, luonnontieteen ja hallinnon maisteri- ja tohtorikoulutusta alemman korkeakoulututkinnon suorittaneille. AIT:n opetus on organisoitu kolmeen osastoon (tiedekuntaan), jonka alaisuudessa oppiainelaitokset toimivat (englanniksi): School of Engineering and Technology (SET); School of Environment, Resources and Development (SERD); sekä School of Management (SOM). Lisäksi AIT:llä on sivutoimipiste Vietnamissa, joitain muita tutkimus- ja palvelukeskuksia ja kansainvälinen koulu.
AIT on perustettu vuonna 1959 vahvistamaan Kaakkois-Aasian ja Tyynenmeren alueen tekniikan muutosta ja kestävää kehitystä. Merkittävä osa yliopiston rahoituksesta on tullut eri valtioilta – myös Suomelta – ja kehitysjärjestöiltä.
Opiskelu

AIT:n opiskelukieli on englanti. Siellä opiskelee täyspäiväisesti 1 900 opiskelijaa yli 40 maasta. Opetushenkilökuntakin on kansainvälistä, yli 20 maasta.
Lukukaudessa opiskellaan tyypillisesti neljää eri kurssia, joista on sekä väli- että lopputentti. Suoritettu tentti arvostellaan asteikolla 0–4, ja opiskelijan on saavutettava lukukauden tenteistä vähintään keskiarvo 2,5. Kuitenkin kaikkien kurssien vähimmäiskeskiarvon on oltava 2,75. Lisätenttimahdollisuudet ovat erittäin harvinaisia.
Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Thaimaan 12. parhaaksi yliopistoksi ja maailmanlistan sijalle 1385.
Opiskelu > Tutkinnot

AIT:ssa annetaan tekniikan ja kaupan alan ylintä opetusta neljällä eri osastolla, ja loppututkintoja on kahdella tasolla:
Master-tutkintoon opiskelevalta vaaditaan hyvä bachelor-taso (neljä vuotta yliopisto-opiskelua) ja osoitus englannin kielen (TOEFL vähintään 500) taidosta. Tohtorintutkintoon vaaditaan vähintään arvosanalla 3,5 suoritettu master-tutkinto AIT:ssa tai vastaava.
Lisäksi on mahdollisuus suorittaa Master-tutkinnon opiskeluja erikseen: certificate-tutkinto vastaa yhden lukukauden opiskeluja ja diploma-tutkinto kahden lukukauden opintoja.
Opiskeluvuosi AIT:ssa on vuodesta 2003 alkaen jakautunut kahteen lukukauteen (aikaisemmin kolme), jotka alkavat elo- ja tammikuussa.
Opiskelu > Kustannukset

Yhden lukukauden opiskelumaksut ovat 170 000 Thaimaan bahtia, joka vastaa noin 3 500 euroa, joten master-tutkinnon maksut ovat noin 14 000 euroa ja doctor-tutkinnon noin 21 000 euroa. Maksujen lisäksi opiskelijan on huolehdittava myös opiskeluaikaisista elin- ja opiskelumateriaalikustannuksistaan, jotka ovat arviolta vähintään 3 000 euroa vuodessa.
Suomen rahoitus AIT:lle

Suomen valtio valitsi aikoinaan AIT:n kehittämiseen vaikuttamisen yhdeksi Suomen kehityspolitiikan välineeksi. Vuodesta 1990 lähtien on Suomen valtion ja teollisuuden panostuksilla kehitetty yliopiston tietoliikennetekniikan, sellu- ja paperitekniikan sekä yliopiston Hanoin koulutuskeskuksen eli AIT Center in Vietnamin toimintaa. Panostukset ovat olleet toimintatilojen rakennuttamista, suomalaisen ja kansainvälisen opetushenkilöstön rekrytoimista sekä opiskelustipendien myöntämistä yliopistolle. AIT:ssa työskentelee kuusi suomalaista professoria ja luennoitsijaa.
Yliopisto tarjoaa opiskelukustannukset kattavia stipendejä kohdealueensa lahjakkaille, mutta varattomille opiskelijoille. Näitä on opiskelijoista lähes puolet. Rahoitukset stipendeihin tulevat yliopiston yhteistyökumppaneilta, joista tärkeimpiä ovat Thaimaa, EU-maat, Sveitsi, Norja, Japani, Kanada, Etelä-Korea sekä useat YK-järjestöt.
AIT:n Pulp and Paper Technology -rakennus.
AIT:n hallintorakennus.
Aiheesta muualla

Kuvia tai muita tiedostoja aiheesta Asian Institute of Technology Wikimedia Commonsissa
AIT Centerin Vietnamin kotisivut (englanniksi)
Babylon (kunta New Yorkissa)

| Babylon |
| --- | --- |


Valtio:  Yhdysvallat
Osavaltio:  New York
Piirikunta:  Suffolk
Pinta-ala:  
 – Kokonaispinta-ala:  295,78 km²
 – Josta vettä:  160,30 km² 
Väkiluku (2020):  218 233
 – Väestötiheys:  740 as./km²
 
 https://www.townofbabylon.com 
Infobox OKVirheellinen NIMI-arvo: 
Babylon on kunta (town) New Yorkin osavaltiossa, Yhdysvalloissa. Sen väkiluku oli 218 233 vuonna 2020. Kunta sijaitsee Suffolkin piirikunnassa, New Yorkin metropolialueella.
Maantiede

Babylon sijaitsee New Yorkin osavaltion Long Islandilla, Suffolkin piirikunnassa. Babylonin kuntaan kuuluu 3 kylää ja 11 paikallishallinnotonta aluetta. Babylonia rajaa länsipuolella Oyster Bay, pohjoispuolella Huntington, itäpuolella Islip ja eteläpuolella Atlantin valtameri. Babylonista on linnuntietä noin 60 kilometrin matka New Yorkiin.
Väestö

Vuonna 2020 Babylonin 218 233 asukkaasta valkoisia oli 65,8 %, mustia 5,5 %, mustia 17,3 %, aasialaisia 3,2 % ja aasialaisia 0,5 %. 25,8 % asukkaista puhui kotonaan jotain muuta kieltä kuin englantia ja 18,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Babylon (kunta New Yorkissa) Wikimedia Commonsissa
Berry Is on Top

| Berry Is On Top Chuck Berry |
| --- | --- | --- |

Studioalbumin tiedot
 Äänitetty :  ??
 Julkaistu: 1959
 Tuottaja(t): Leonard Chess Philip Chess
 Tyylilaji: Rock and roll
 Kesto: 29.26
 Levy-yhtiö: Chess Records
Chuck Berryn muut julkaisut
| One Dozen Berrys 1958 | Chuck Berry Is On Top 1959 | Rockin’ at the Hops 1960 |
Berry Is on Top on rock and roll -muusikko Chuck Berryn albumi, joka julkaistiin vuonna 1959 Chess Records -yhtiön kautta. Albumin tunnetuin kappale lienee kappale ”Johnny B. Goode”.
Kappaleet

"Almost Grown" – 2:18
"Carol" – 2:44
”Maybellene” – 2:18
"Sweet Little Rock & Roller" – 2:18
"Anthony Boy" – 1:50
"Johnny B. Goode" – 2:38
"Little Queenie" – 2:40
"Jo Jo Gunne" – 2:44
”Roll Over Beethoven” – 2:20
"Around and Around" – 2:20
"Hey Pedro" – 1:54
"Blues for Hawaiians" – 3:22
Soittajat

Chuck Berry – kitara, laulu
Fred Below – rummut
Bo Diddley – kitara
Willie Dixon – basso
Jerome Green – marakassi
Ebbie Hardy – rummut
Johnnie Johnson – piano
Lafayette Leake – piano
The Moonglows – taustalaulu
George Smith – basso
Jaspar Thomas – rummut
Assuanin pato

Assuanin suurpato.
Assuanin suurpato kartalla.
Nasan satelliittikuva Assuanin padosta.
Assuanin pato on Assuanin lähelle Egyptiin, Niilin ensimmäisen kataraktin läheisyyteen vuonna 1970 valmistunut, maailman suurimpiin kuuluva pato. Rakennus­hankkeen olivat panneet alulle Neuvostoliitto ja Egyptin hallitus. Sen avulla saatiin hallintaan Niilin vuosittaiset tulvat satojen kilometrien matkalta.
Assuanin läheisyydessä Niilissä on kaksi suurta patoa. Britit alkoivat rakentaa ensimmäistä Assuanin patoa 1899. Pato valmistui vuonna 1902 ja se oli kaksi kilometriä pitkänä ja 54 metriä korkeana silloisen maailman suurin pato. Padon tarkoitus oli säädellä Niilin laakson viljelysten kastelua sekä Niilin jokavuotista tulvaa. Pato avattiin 10. joulukuuta. Patoa laajennettiin vielä vuosina 1907–1912 ja 1929–1933.
Vuonna 1946 pato oli hyvin huonossa kunnossa. Sen jälkeen kun Gamal Abdel Nasser oli vuonna 1954 tullut Egyptin presidentiksi, Yhdysvallat ja Yhdistynyt kuningaskunta suunnittelivat rakentavansa muutamaa kilometriä etelämmäksi uuden, edellistä paljon korkeamman padon ja antoivat Egyptille 270 miljoonan Yhdysvaltain dollarin lainan mutta peruivat sen kesäkuussa 1956.
Sen jälkeen Nasser sai taakseen Neuvostoliiton ja Kiinan tuen. Rakennustyömaa kesti vuodesta 1960 vuoteen 1970. Pato avattiin 21. heinäkuuta. Ensimmäinen osa valmistui vuonna 1964. Pato rakennettiin neuvostoinsinöörien ja -arkkitehtien alaisuudessa. Suurin osa rakennuksessa käytetystä materiaalista tuli Neuvostoliitosta.
Uusi pato on yli 100 metriä korkea. Sen taakse muodostui maailman suurimpiin tekojärviin kuuluva Nasserjärvi, joka on noin 480 kilometriä pitkä ja 5 250 km²:n laajuinen ja ulottuu pitkälle Sudanin puolelle. Sen alle jäi myös Niilin toinen katarakti.
Rakennustyön aikana tekojärvi uhkasi peittää alleen monia historiallisesti arvokkaita monumentteja. Muun muassa Abu Simbelin temppeli oli jäämässä kokonaan veden alle ja se jouduttiin YK:n avustuksella siirtämään kokonaisuudessaan toisaalle. Sen sijaan Filain saari Isiksen temppeleineen ja nubialainen Wadi Halfan kaupunki jäivät vesimassojen alle. Myös Philaen saaren rakennukset purettiin ja siirrettiin korkeammalle naapurisaarelle vuonna 1972 alkaneessa operaatiossa.
Myös lähes koko Nubian alue uhkasi peittyä vedellä ja tällä pelättiin olevan ympäristöä vaurioittavaa vaikutusta. Padon ympäristöä saastuttavat vaikutukset jäivät pienemmiksi kuin pelättiin.
Voimaloiden tuottama sähkö muodosti puolet Egyptin koko tuotannosta padon valmistuessa. Vuonna 2010 Egypti tuotti 138 700 miljoonaa kWh sähköä, josta vesivoiman eli lähinnä Assuanin osuus (12,9 TWh) oli alle kymmenen prosenttia.
Kuvia

Assuanin vanha pato.
Assuanin suurpato vuonna 2010.
Aiheesta muualla

Kuvia tai muita tiedostoja aiheesta Assuanin pato Wikimedia Commonsissa
Etiopia rakentaa Niiliin padon - Egyptissä uhataan jo sodalla
Betsy Ross -lippu

Yhdysvaltain ensimmäisen lipun ”Betsy Ross” -versio.
Betsy Ross -lippu on Yhdysvaltain lipun varhainen versio. Se on nimetty philadelphialaisen lipuntekijän ja verhoilijan Betsy Rossin mukaan, mutta hänen osallistumisestaan lipun suunnitteluun ei ole varmoja todisteita. Tarinan mukaan George Washington tapasi Rossin vuonna 1776 ja esitteli tälle idean Yhdysvaltain lipusta, johon Ross ehdotti pieniä muutoksia. Lipussa on vierekkäin seitsemän punaista ja kuusi valkoista vaakasuuntaista raitaa sekä kolmetoista valkoista tähteä sinisellä pohjalla ympyrän muotoon järjestettynä. Tähdet ja raidat symboloivat kolmeatoista siirtokuntaa.
”Betsy Ross” ei koskaan ollut Yhdysvaltain virallinen lippu, jossa tähdet olivat vaakariveissä, mutta sitä käytettiin vuosina 1777–1795, ja sen jälkeen se on ollut seremoniallisessa käytössä esimerkiksi Yhdysvaltain presidentin virkaanastujaisissa.
Betsy Jolas

Betsy Jolas.
Betsy Jolas (s. 5. elokuuta 1926 Pariisi) on ranskalainen säveltäjä.
Jolas asui Yhdysvalloissa vuosina 1940–1946. Hän suoritti musiikkiopintojaan kummassakin maassa. Opettajien joukkoon lukeutuivat Darius Milhaud ja Olivier Messiaen. Jolas on kuuluisan lehtimies ja kirjallisuuskriitikko Eugene Jolas’n tytär.
Jolas nousi erääksi 1900-luvun arvostetuimmista säveltäjistä. Hänestä tuli vuonna 1983 American Academy of Arts and Lettersin jäsen ja vuonna 1985 Ordre des Arts et des Lettres’n Commandeur. Vuonna 1997 hänestä tehtiin Kunnialegioonan ritari. Hän on lisäksi kuulunut vuodesta 1995 jäsenenä The American Academy of Arts and Sciences'een.
Jolas’n tuotantoon kuuluu muun muassa oopperaa, kamarimusiikkia ja muita teoksia.
Balí

| Balí Μπαλί |
| --- | --- |
 Balín kylää.
 Balí
 Koordinaatit: 35°24′53″N, 24°47′00″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305010804
Väkiluku (2011):  402
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Balí (kreik. Μπαλί) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Balí on osa Melidónin kyläyhdyskuntaa. Kylän väkiluku on 402 (vuonna 2011).
Balín kylää ja rantaa.
Balí sijaitsee Kreetan pohjoisrannikolla eli Kreetanmeren puolella pienen lahden länsirannalla, noin 30 kilometriä itään Réthymnosta ja noin 43 kilometriä länteen Iraklionista. Antiikin aikana paikalla sijaitsi Astalen kaupunki, joka oli Aksoksen satama. Nykyinen kylä on kasvanut lomakohteeksi ja siellä on useita hotelleja. Kylässä on neljä rantaa, pohjoisesta etelään Karavostási, Limáni, Varkótopos ja Livádi.
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Aiheesta muualla

Kuvia tai muita tiedostoja aiheesta Balí Wikimedia Commonsissa
Babylon Whores

| Babylon Whores> Tiedot |
| --- | --- |
Toiminnassa:  1994–2006
Tyylilaji:  deathrock, heavy metal
Kotipaikka:   Helsinki, Suomi
Laulukieli:  englanti
Jäsenet:  Ike Vil, laulu   Antti Litmanen, kitara   Mr. Boa, kitara   Daniel Stuka, basso   Pete Liha, Rooli  
Levy-yhtiö:  Misanthropy Records   Spinefarm Records   Necropolis Records  
Infobox OKNimi-testi OK: 
Babylon Whores on suomalainen vuonna 1994 perustettu deathrock-yhtye. Yhtyeen musiikki on kehittynyt alkuaikojen punk-henkisestä rymistyksestä uudempien levyjen moniulotteisempaan metalli-ilmaisuun, jossa päätekijöinä ovat raskaan kitaravallin päällä soivat moniääniset kitaramelodiat ja Ike Vilin syvänkarhea lauluääni. Sanoitusten teemat liikkuvat enimmäkseen dekadenssin, mystiikan ja okkultismin alueella.
Tällä hetkellä yhtye on pitkähköllä tauolla. Yhtye esiintyi 31. maaliskuuta 2007 Babylon Horse -salanimellä Helsingissä yllätyskeikalla.
Jäsenet > Nykyiset

Mr. Boa – kitara
Petri Mukkala (aka Pete Liha) – rummut
Antti Litmanen – kitara
Taneli Nyholm (aka Daniel Stuka) – basso
Ike Vil – laulu
Jäsenet > Entiset

Jake Babylon (1994–1999) – basisti
Jussi Konttinen (1994–1995) – kitara
Timo Koutala (aka Kouta) (1995–1998) – rummut
Ewo Pohjola (aka Ewo Meichem) (1994–1999) – kitara
M. Ways (1994) – basisti
Diskografia

Studioalbumit
Cold Heaven (1997,  Misanthrophy Records, Heroine)
King Fear (1999,  Necropolis Records)
Death of the West (2002,  Spinefarm Records)
EP:t
Sloane 313 (1995,  Sugar Cult)
Trismegistos (1996,  Sugar Cult)
Deggael (1997,  Misanthropy Records; Spinefarm Records)
Musiikkiboksit
Pride of the Damned (2014,  Svart Records)
Singlet
Devil's Meat (1994,  Sugar Cult, 7")
Errata Stigmata (2000,  Necropolis Records, CDS)
Betsy Clifford

| Mitalit> Maa:   Kanada.Naisten alppihiihto.Alppihiihdon maailmanmestaruuskilpailut  | Mitalit> Maa:   Kanada.Naisten alppihiihto.Alppihiihdon maailmanmestaruuskilpailut  | Mitalit> Maa:   Kanada.Naisten alppihiihto.Alppihiihdon maailmanmestaruuskilpailut  | Maa:   Kanada> Naisten alppihiihto. |
| --- | --- | --- | --- |
|  Kultaa | Val Gardena 1970 | Suurpujottelu |  |
|  Hopeaa | St. Moritz 1974 | Syöksylasku |  |
Elisabeth "Betsy" Clifford (s. 15. lokakuuta 1953 Ottawa) on kanadalainen entinen alppihiihtäjä. Hän edusti seuratasolla Ottawa Ski Clubia.
Clifford aloitti uransa hyvin nuorena, sillä hän laski ensimmäisen maailmancup-kilpailunsa jo 14-vuotiaana alkuvuodesta 1968. Hän jatkoi uraansa maailmancupissa vuoteen 1976 saakka ja voitti kaksi osakilpailua, molemmat pujottelusta. Clifford voitti pujottelun maailmancupin kaudella 1970–1971.
Clifford osallistui olympialaisiin ensimmäistä kertaa 14-vuotiaana vuonna 1968. Tuolloin hän oli syöksylaskussa 23., mutta ei saanut tulosta pujottelussa eikä suurpujottelussa. Val Gardenan MM-kisoissa 1970 Cliffordista tuli historian nuorin alppihiihdon maailmanmestari, kun hän voitti suurpujottelun ennen ranskalaista Ingrid Lafforgueta. Hän sijoittui samoissa kisoissa pujottelussa kahdeksanneksi. Clifford osallistui MM-kilpailuihin seuraavan kerran vuonna 1974, jolloin hän voitti hopeaa syöksylaskusta. Hän kilpaili olympialaisissa viimeistä kertaa Innsbruckissa 1976, jossa hän oli kahdeskymmenestoinen sekä syöksyssä että suurpujottelussa, mutta keskeytti pujottelussa. Clifford lopetti uransa myöhemmin samana vuonna vain 23-vuotiaana.
Clifford valittiin kanadalaisen urheilun kunniagalleriaan vuonna 1970. Myös hänen setänsä Harvey oli alppihiihtäjä.
Aural Vampire

| Aural Vampire |
| --- | --- |
 Yhtyeen laulaja Exo-Chika esiintymässä vuonna 2013.
Tiedot
Toiminnassa:  2004-–
Tyylilaji:  electropop, darkwave, industrial, synthpop
Kotipaikka:  Japani, Tokio, Honshū
Jäsenet:  Exo-Chika, laulu, sanoitukset   Ravehead, musiikki  
Levy-yhtiö:  Indie, 2004–2008   Avex Group, 2008-  
Infobox OKNimi-testi OK: 
Aural Vampire (ōraru vanpaia) on japanilainen, vuonna 2004 Tokiossa perustettu yhtye. Heidän musiikkityylinsä vaihtelee electropopin, darkwaven, industrialin ja synthpopn välillä. Yhtyeeseen kuuluu vokalisti-sanoittaja
Exo-Chika, sekä säveltäjä Raveman. Yhtye on useasti ollut kiertueella myös Euroopassa.
Aural vampire julkaisi täyspitkän albumin Vampire Extasy vuonna 2004. Yhtye on vähäisestä tuotannosta huolimatta pysynyt aktiivisena livebändinä tähän päivään saakka.
Diskografia > Albumit

Vampire Extasy (22. maaliskuuta 2004)
Zoltank (2010)
Razors on Backstreet (2014)
Diskografia > Minialbumit

Aural Vampire (28. lokakuuta 2008)
Aural Vampire II (25. marraskuuta 2008)
Aural Vampire III (30. joulukuuta 2008)
Diskografia > Sinkut

Death Folder (2005)
Freeeze!! (2009)
Soloween (2012)
Ninja vs Amazones (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Aural Vampiren virallinen kotisivu
Aural Vampiren virallinen myspace
Bardesanes

Bardesanes (11. heinäkuuta 154 Edessa, Syyria – n. 222 Edessa, Syyria) oli Mesopotamiassa syntynyt gnostikko, runoilija, astrologi ja filosofi. Eusebioksen mukaan Bardesanes kirjoitti useita teoksia kristittyjen vainoista. Ajan filosofit arvostivat Bardesaneen kirjoituksia. Teoksista on säilynyt nykypäivään vain yksi katkelma.
Nykyisin Bardesanes on tunnetuin äidinkielellään kirjoittamistaan 150[lähde? ] hymnistä, joiden perusteella häntä pidetään syyrialaisen kirkkolaulun perustajana.
Aiheesta muualla

Bardesanes and Bardesanites Catholic Encyclopedia (englanniksi)
Betsy Hassett

Betsy Hassett
Betsy Hassett (s. 4. elokuuta 1990 Auckland) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 143 maaottelua ja tehnyt niissä 14 maalia. MM-kilpailuissa 2019 hän pelasi Uuden-Seelannin kaikissa kolmessa ottelussa. Hän pelasi ensimmäisen naisten maaottelunsa vuonna 2008.
Hassett edustaa seuratasolla kotimaassaan Wellington Phoenixiä. Hänen aiempia seurojaan ovat saksalaiset Sand ja Werder Bremen, englantilainen Manchester City, norjalainen Amazon Grimstad, alankomaalainen Ajax sekä islantilaiset KR Reykjavík ja Stjarnan.
Bardian kansallispuisto

Intiansarvikuono Bardian kansallispuistossa.
| --- | --- |
Sijainti:  Nepal
Pinta-ala:  968 km²
| --- | --- |
Tyyppi:  Kansallispuisto 
Perustettu:  1988
muokkaa - muokkaa wikitekstiä - muokkaa Wikidataa
Bardian kansallispuisto (nepaliksi बर्दिया राष्ट्रिय निकुञ्ज, Bardiyā rāṣṭriya nikuñja) on 968 neliökilometrin laajuinen kansallispuisto Lounais-Nepalissa, Bherin vyöhykkeen Bardiyan piirikunnassa, Keskilännen eteläisellä Terain alankoalueella. Vuonna 1988 perustettu kansallispuisto on suurin Nepalin alangolla olevista suojelualueista.
Suojelualue perustettiin vuonna 1974 nimellä Karnali Wildlife Reserve, ja vuonna 1982 sen nimeksi muutettiin Bardiya Wildlife Reserve. Nykyiseen kokoonsa se laajennettiin 1984. Alue sai kansallispuiston aseman 1988.
Kansallispuistossa tavataan yli 30 nisäkäslajia ja yli 230 lintulajia. Siellä esiintyviä lajeja ovat muun muassa intiantiikeri, intiansarvikuono ja suokrokotiili.
Aiheesta muualla

Kuvia tai muita tiedostoja aiheesta Bardian kansallispuisto Wikimedia Commonsissa
Kansallispuiston verkkosivut (englanniksi)
Our Choice

|  Our Choice |
| --- | --- |
 Ólafsson esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Ari Ólafsson
Säveltäjä(t):  Thorunn Erna Clausen
Sanoittaja(t):  Thorunn Erna Clausen
Euroviisutiedot
Vuosi:  2018
Maa:  Islanti
Kieli:  englanti
Sijoitus semifinaalissa:  19.
Pisteet semifinaalissa:  15
Aikajärjestys
 ◄ ”Paper” (2017) 
 ”Hatrið mun sigra” (2019) ► 
Our Choice on islantilaisen laulajan Ari Ólafssonin esittämä kappale, jolla hän edusti Islantia vuoden 2018 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui viimeiseksi ja karsiutui finaalista.
Bella Union

| Bella Union |
| --- | --- |
Perustettu:  1997
Perustajat:  Simon Raymonde Robin Guthrie
Tilanne:  itsenäinen
Jakelijat:  V2 Records Redeye Distribution (Yhdysvallat)
Tyylilajit:  indierock, folk, hip hop, alternative country, space rock, dream pop, shoegaze
Kotimaa:  Yhdistynyt kuningaskunta
Sijainti:  Lontoo
Kotisivu
Infobox OKNimi-testi OK: 
Bella Union on brittiläinen itsenäinen levy-yhtiö, jonka perustivat Cocteau Twins -yhtyeen jäsenet Simon Raymonde ja Robin Guthrie vuonna 1997.
Bella Unionilla musiikkia julkaisevat muiden muassa Midlake, Explosions in the Sky, Fleet Foxes, The Dears, Howling Bells, Beach House, Department of Eagles ja Fionn Regan. Yhtiölle levyttävät artistit edustavat musiikin useita lajeja ja saavat huomattavan paljon vapautta musiikin teossa.
Useat yhtiön artistit ovat menestyneet hyvin. Fionn Reganin albumi The End of History oli vuonna 2007 ehdolla Mercury Prizen saajaksi. Fleet Foxesin yhtyeen mukaan nimetty levy oli vuoden 2009 myydyin itsenäisen levy-yhtiön albumi ja toi Bella Unionille ensimmäisen platinajulkaisun.
Vuonna 2010 Bella Union voitti vuoden parhaan itsenäisen levy-yhtiön palkinnon Music Week Awards -tapahtumassa.
Bingöl

| Bingöl |
| --- | --- |

 Bingöl
 Koordinaatit: 38°53′10″N, 40°30′6″E 
Valtio:  Turkki
Maakunta:  Bingölin maakunta
 
 www.bingol.gov.tr 
Infobox OKVirheellinen NIMI-arvo: 
Bingöl on kaupunki Turkissa ja Bingölin maakunnan pääkaupunki. Kaupungissa on 165 867 asukasta (2020).
Historiansa aikana Bingöl on ollut Urartun, Meedian, Persian, Armenian ja Bysantin valtakuntien sekä osmanien vallan alla.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (turkiksi)
Asterikit

| Asterikit |
| --- | --- |
 Merikeltatähti Asteriscus maritimus
Tieteellinen luokittelu
Kunta::  Kasvit Plantae
Luokka::  Koppisiemeniset Magnoliopsida
Kladi::  Aitokaksisirkkaiset
Kladi::  Asteridit
Heimo::  Asterikasvit Asteraceae
Alaheimo::  Asteroideae
Tribus::  Inuleae
Suku::  Asterikit Asteriscus  Tourn. ex Mill.
Katso myös
   Asterikit Wikispeciesissä   Asterikit Commonsissa 
Infobox OKNimi-testi OK: 
Asterikit (Asteriscus) on kasvisuku asterikasvien heimossa. Siihen kuuluu yhdeksän lajia. Lajeista merikeltatähteä eli asterikkia (Asteriscus maritimus) viljellään koristekasvina.
Lajeja

kehtoasterikki (Asteriscus aquaticus)
sora-asterikki (Asteriscus graveolens )
tuoksusora-asterikki eli tuoksukultatähti (A. graveolens subsp. odorus)
nauhasora-asterikki eli nauhakultatähti (A. graveolens subsp. stenophyllus)
lanzarotenasterikki eli lanzarotenkultatähti (Asteriscus intermedius)
merikeltatähti eli asterikki (Asteriscus maritimus tai Pallenis maritima, luokitellaan myös keltatähtien Pallenis sukuun)
mehiasterikki eli mehikultatähti (Asteriscus schultzii)
silkkiasterikki eli silkkikultatähti (Asteriscus sericeus)
Aiheesta muualla

Finto: Kassu – Kasvien suomenkieliset nimet: Asterikit (Asteriscus)
Suomen Lajitietokeskus: Asterikit – Asteriscus
Betsy Brandt

| Betsy Brandt |
| --- | --- |
 Betsy Brandt San Diego Comic-Con International -tapahtumassa vuonna 2012.
Henkilötiedot
Syntynyt: 14. maaliskuuta 1973 (ikä 51) Bay City, Michigan, Yhdysvallat
Ammatti:  näyttelijä
Puoliso:  Grady Olsen
Näyttelijä
Aktiivisena:  1998–
Merkittävät roolit:  Breaking Bad
Aiheesta muualla
IMDb
Betsy Brandt (s. 14. maaliskuuta 1973) on yhdysvaltalainen näyttelijä, joka on näytellyt Marie Schraderin roolissa  rikosdraamasarjassa Breaking Bad vuosina 2008–2013.
Aiheesta muualla

Wikimedia Commonsissa on kuvia tai muita tiedostoja aiheesta .
Betsy Brandt Internet Movie Databasessa. (englanniksi)
Beriha

Beriha tai Bricha (hepr. ‏בריחה‎, paeta, karata) oli toisen maailmansodan jälkeen vaikuttanut maanalainen järjestö, joka salakuljetti juutalaisia Euroopasta Palestiinaan. Beriha salakuljetti vuosina 1944–1948 noin 250 000 juutalaista Palestiinaan.